cyanic-selkie/wikianc huggingface dataset:
Хамет (филм од 1982)
Синопсис
Дејствието на филмот се одвива во 1920-те години во Сан Франциско. Хамет (го игра Форест) е поранешен детектив, кој сега работи како писател на криминалистички романи. Неговиот најнов ракопис е украден, а истовремено се случува необично самоубиство на еден угледен човек. Хамет почнува да се интересира за случајот, особено кога го посетува проститутката Кристал Линг (ја игра Леј). Тогаш, Хамет го посетува кинескиот криминалец Фонг Веј Тау (го игра Чоу) и таму го затекнува својот пријател Џими Рајан (го игра Бојл). Хамет и Бојл успеваат да побегнат, но Хамет е веднаш уапсен поради убиството на Кристал Линг кое се случило во неговиот стан. Истражувајќи понатаму, Хамет открива дека голем број угледни граѓани снимале порнографски фотографии со Кристал Линг. Најпосле, тие го повикуваат Хамет и му даваат задача да послужи како посредник кој ќе му ги исплати парите на непознатиот уценувач. Тој ја извршува задачата и открива дека Кристал Линг е жива и дека таа е уценувачот на богатите граѓани. Тогаш се појавува и Џими, а Кристал Линг го убива и бега со парите. Хамет ѝ ги предава негативите на полицијата, оди дома и почнува да пишува роман.
Чилтон (округ во Алабама)
Географија
Округот зафаќа површина од 1,815 км2, од кои 1,797 км2 се копно, а останатите 18 км² вода. Се граничи со окурзите:
Демографија
Според пописот во 2000 година, округот броел 39,593 жители, 15,287 домаќинсства 11,342 семејства. Густината на населеност изнесувала 22 жители/км2. 86,71% од населението го сочинувале припадници на белата раса, а 10,61% на црната.
Во здраво тело здрав дух
Во здраво тело здрав дух (лат. [Sit] mens sana in corpore sano) е една од најпознатите латински изреки. Оваа изрека произлегува од делото на прашањето што треба луѓето да посакуваат во животот. Одговорот се состои од долга список на нешта:
Сатиричната смисла на фразата, дека би било убаво да се има и здрав дух во здраво тело, е релативно поново толкување на она што Јувенал веројатно сака да каже. Потрадиционалната критика смета дека со ова Јувенал сакал да ги потсети сите свои сонародници кои кажувале глупави молитви дека на човека впрочем му треба да се моли само за физичко и духовно здравје.
Со текот на времето, како и со оддалечувањето од предвидениот контекст, оваа фраза добила низа значења. Едно од образложенијата е дека само во здраво тело човек може да има здрав дух. Во поопшта употреба, фразата се користи како совет дека на човека му е потребна здрава рамнотежа во начинот на живот.
Се смета дека оваа фраза се темели (или дури дека парафразира) изрека од грчкиот филозоф Талес.
Занимливости
Ова била најомилена изрека на американскиот претседател Хари Труман.
Глоѓи
Глоѓи — село во Општина Теарце, во областа Долни Полог, во околината на градот Тетово.
Историја
Во османлиските даночни регистри на немуслиманското население од вилаетот Калканделен од 1616-1627 година се споменува како село Глоге со 18 домаќинства.
Население
Според статистиката на Васил К’нчов („Македонија, Етнографија и статистика“) од 1900 година, во Глоѓи живееле 210 жители, сите Македонци. Според егзархискиот секретар Димитар Мишев, („La Macédoine et sa Population Chrétienne“) во 1905 година во Глоѓи имало 560 Македонци, под врховенството на Бугарската егзархија.
На пописот од 2002 година, селото имало 1.295 жители, од кои 310 Македонци, 983 Албанци, 1 Турчин и 1 останат.
Според последниот попис од 2021 година, во селото живееле 1.106 жители, од кои 230 Македонци, 850 Албанци, 4 Турци, 1 Србин, 2 останати и 19 лица без податоци.
На табелата е прикажан националниот состав на населението низ сите пописни години:
Родови
Според истражувањата од 1947 година, родови во селото се:
Општествени установи
Централното основно училиште „Асдрени“ е сместено во село Глоѓи и обезбедува настава од 1 до 8 одделение на албански јазик. Училиштето ги опфаќа децата од селата Пршовце и Глоѓи. Во училиштето функционира една комбинирана паралелка за децата од 1,2,3 и 4 одделение кои следат настава на македонски јазик. Овие ученици од 5 до 8 одделение посетуваат настава во основното училиште „Кирил Пејчиновиќ“ во Теарце.
Вкупниот број на некомбинирани паралелки од 1-8 одделение е 18. Училиштето работи во две смени. Реонот на централното основно училиште „Асдрени“ ги покрива селата Пршовце и Глоѓи.
Училиштето е изградено во 1933 година, а во 1981 е доградено. Објектот е составен од подрум и два спрата и во целост (и стариот дел и новиот дел) се во добра состојба. Во објектот е застапена комплетна инфрастуктура има водовод, канализација и електрична инсталација кои ги задоволува потребните норми и стандарди, но тоалетите се во лоша состојба. Во 1996 година објектот е реконструиран. Греењето на објектот е со ќумбиња на дрва. Вратите и прозорците се во лоша состојба.
Избирачко место
Во селото постојат избирачките места бр. 2023 и 2024 според Државната изборна комисија, сместени во просториите на основното училиште.
Редовни настани
Личности
Црква „Св. Ѓорѓи“ - Тројаци
Свети Ѓорѓи — црква во селото Тројаци. Сместена е во јужниот дел од селото, во дол окружен со остатокот од селото.
Историја
Црквата била изградена во 1838 година, а била живописана во 1850 година. Во 1892 година бил дограден отворен трем од западната страна. Во црквата се вградени повеќе римски столбови и делови архитравни греди (сполии) на кои веројатно претходно им се припишувало духовно значење.
Архитектура
Градбата на црквата претставува трикорабна базилика со полукружна апсида од надворешната и од внатрешната страна.
Дворот на црквата е ограден со камена ограда која има две влезни порти — една од западната и една од јужната страна. Камбанаријата се наоѓа од левата страна пред западната порта од дворот на црквата и таа има примитивен облик и се состои од метална конструкција со квадратна основа која е покриена со пирамидален лимен кров. Во дворот на црквата се сместени селските гробишта и трпезарија.
Северен Самар
Северен Самар е покраина на Филипините која е сместена во Источен Висајас Регионот. Главен град е Катарман и се наоѓа на северниот дел од островот Самар. На југ се граничи со покраините Самар и Источен Самар. На северозапад преку Сан Бернандо Каналот е Сорсогон; на исток излегува на Филипинско Море а на запад на Самарско Море.
Јазик
Најголемиот дел од населението зборува царајски, но себуанскиот како и англискиот се доста добро користени и разбрани.
Стопанство
Најразвиена е индустријата на кокосови производи лои во 2007 изнесуваа нешто помалку од 7,5 милијарди пезоси (PhP).
Административна поделба
Северен Самар е поделен на 2 општини, и 569 барангаи.
Филип Коку
Филип Џон-Вилијам Коку (роден на 29 октомври 1970 година, во Ајндховен) — холандски фудбалски тренер и поранешен. Моментално ја води екипата на Дарби Каунти.
Кариера
Во својата кариера играл за: АЗ Алкмар, Витесе, ПСВ Ајндховен (во два наврати), Барселона и Ал Џазира. За холандската репрезентација одиграл 101 натпревар и постигнал 10 голови во периодот 1996-2006. Својата играчка кариера ја завршил во 2008 година.
По завршувањето на играчката кариера, Коку посетувал професионален курс за тренери. Тој најпрво работел како асистент на селекторот Берт ван Марвајк во холандската репрезентација, а потоа се вратил во каде најпрво работел како асистент, а потоа станал и прв тренер на тимот во 2013 година. ПСВ го водел до 2018 година, кога ја презел тренерската функција во турскиот, но таму бил отпуштен по само 15 натпревари на клупата поради слаби резултати. Во летото 2019, бил назначен за менаџер на.
NGC 6365
NGC 6365 — спирална галаксија во соѕвездието Змеј, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6365 се споменува и како UGC 10833, MCG 10-25-18, KCPG 511B, IRAS 17222+6212, CGCG 300-20, VV 232, Arp 30.
Откривање
Објектот е откриен на 15 август 1884 година од страна на Луис Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 6365 е од видот Sd. Видливиот сјај со голо око изнесува 14,2 m, а оној во рамките на интервалот од минималната до максималната честота 14,8 m, додека површинскиот сјај изнесува 12,4 m/лм2. NGC 6365 има привидни димензии од 1,1' х 0,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 17 ч 22 м 43,5 с, а неговата деклинација, односно висината на лакот на тој агол, +62° 10' 24"". Положбениот агол на објектот е во износ од 31°.
Други поделби
Проучување на NGC 6365 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 60171. Во рамките на атласот на длабокото небо, Уранометрија 2000.00, објектот припаѓа на групата означена со бројот 29; додека во Каталогот на основни ѕвезди (GSC) е групиран под бројот 4202. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1148.
Спротива (Милутинце)
Спротива  — археолошко наоѓалиште во кривопаланечкото село Милутинце. Наоѓалиштето претставува населба од доцната антика. На 1 км југоисточно од селото, на неколку терасесто поставени падини по површината се среќаваат фрагменти од керамички садови, питоси и градежен материјал.
Тихомир Милошевски
Тихомир Милошевски - Тиќо (, -, ) — македонски партизан, генерал-мајор на ЈНА, народен херој на Југославија. Бил генерал-полковник и прв командант на македонските воени единици во текот на НОВ на Македонија. Прогласен е за народен херој на 29 ноември 1953 година.
Животопис
Тихомир Милошевски е роден во гостиварското село Битуше, на 23 јули 1915 година. Школувањето го започнува во родното село, за да го продолжи во Тетово и Валево (Србија), каде завршил воено училиште. До почетокот на Втората светска војна работел како офицер во југословенската кралска војска. Војната ја дочекува како командир на пограничен вод во Цариброд, на југословенско-бугарската граница. Тука при нападот на фашистите бил ранет, од каде се упатил во Топлица, во куќата на еден свој војник.
Учество во НОБ
Откако закрепнал се упатил кон Скопје, каде се приклучил кон народноослободителното движење. Поради таа негова активност набргу бил уапсен, а потоа интерниран на принудна работа во Горна Џумаја. Во јануари 1942 година бил пуштен од интернација и повторно заминал за Скопје, повторно приклучувајќи се на народноослободителното движење. Во февруари бил поставен за командант на штабот во градот. Кон крајот на март се приклучил на одредот во Скопска Црна Гора, но набрзо морал да се врати во градот, каде продолжил да работи на задачите на Партијата.
Во август 1943 година се приклучил кон Кавадаречкиот партизански одред „Добри Даскалов“, каде држел предавања и воени часови. Учествувал како командант на една чета при нападот на рудникот Дудица и во судир кај селото Михаилово.
Зел активно учество на Првото заседание на АСНОМ, како делегат.
По ослободувањето на Македонија, учествувал на Сремскиот фронт, каде бил поставен за командант на 48 дивизија, во состав на XV македонски корпус кој активно учествува во пробивањето на Сремскиот фронт и кој е заслужен за ослободувањето на Винковци, Славонска Пожега, Загреб, па сè до Цеље. Во овие акции Милошевски бил ранет во Битката кај Пакрац, Хрватска.
По ослободувањето
По војната ги вршел функциите на командант на дивизија, командант на наставен центар, началник на штаб на воено подрачје и др. Се пензионирал како генерал-мајор на тогашната Југословенска народна армија.
Во негова чест, основното училиште во Ново Село, Општина Ѓорче Петров, го носи неговото име.
Везендорф (општинска заедница)
Везендорф (Wesendorf) — општинска заедница во округот Гифхорн, во Долна Саксонија, Германија. Нејзиното седиште е во општината Везендорф.
Општинската заедница Везендорф се состои од следниве општини:
684 п.н.е.
684 п.н.е. — година според општоприфатениот календар. Тоа била 684. година пред нашата ера, 684. од првиот милениум п.н.е., 84. од 7 век п.н.е. и петта од 680-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4824 и 4825 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во градот Асур, станува збор за 4066 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3076 и 3077 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 69.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 684 година се протега во 1952 и 1953, додека според второто гледиште, годината трае во текот на 2012 и 2013 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 141 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1345 и 1344 исламска година пред хиџра.
Артритис
Артритис претставува воспаление на зглобовите.
Постојат повеќе од 100 видови на артритис. Најчести форми се остеоартритис (дегенеративна болест на зглобовите) и ревматоиден артритис.
Обратете се на лекар
РАБОТНИЦИТЕ страдаат од болки во зглобовите повеќе отколку од кој било друг вид тегоби или болести.Колку повеќе нашите работни и слободни активности се одвиваат во седење,веројатноста за таквите заболувања се зголемува.За среќа,многу тегоби кои често се нарекуваат артритис лесно се лекуваат и се контролираат,а веројатноста од компликации што го ослабуваат и онеспособуваат организмот е далеку помала отколку што тоа било случај со нашите родители,баби и дедовци. Иако поимот опфаќа широк спектар од различни нарушувања,артритисот значи воспаление на зглобот,сеедно дали тоа е последица на болест,онфекции,генетско нарушување или некоја друга причина.Многу луѓе артритисот го доживуваат како болка или непријатност поврзана со движењето на телото,вклучувајќи такви локализирани проблеми како болки во крстот,бурзитис,тендинитис (воспаление на тетивата) и општа вкочанетост,или болки во зглобовите.
Поважни видови артритис
Ревматичниот артритис,некогаш наречен ревматизам или синовитис,обично се јавува кај луѓе на возраст над 40 години,а кај жените двапати почесто отколку кај мажите.Може да се јави и кај децата,особено кај девојчињата меѓу 2 и 5 години.Го карактеризираат воспаление и болки во дланките,особено на зглобовите на прстите,како и во рацете,нозете и стапалата,придружени со општ замор и несоница.Тој исто така може да предизвика оштетување на други делови на телото,вклучувајќи го срцето,белите дробови,очите,нервите и мускулите.Мачнинтата од ревматичниот артритис може да се развива со недели или со месеци и обично е најсилна по будењето.Ревматичниот артритис може да предизвика појава на јазли и изобличенот на дланките и на стапалата кај старите луѓе затоа што со текот на времето мускулите слабеат,тетивите се собираат,а краевите на коските стануваат неприродно зголемени. Иако не може целосно да се излекува,со лекувањето почнато веднаш по појавувањето на нарушувањето се намалуваат симптомите кај повеќето луѓе.Симптомите може да траат пет години или повеќе,по што обично се стабилизираат или слабеат.Со рано лекување веројатноста за трајна инвалидност се намалува кај сите,освен кај 5 до 10 проценти од пациентите.
Дијагностички постапки
Освен анализа на симптомите често се користат крвни анализи за да се потврди ревматичниот артритис,повеќето заболени во крвта имаат антитела наречени ревматични фактори,иако тие можат да бидат присутни кај други нарушувања.При дијагностицирањето на остеоартритисот се употребува ренгенско снимање,кое открива јазлести зглобови или калцификати на краевите на коските.
Лекување
Понекогаш артритичното оштетување може да се забави или споре,но во повеќе случаи влошува додека болеста напредува,без оглед дали се употребуваат лекови или други облици на лекување за да се намалат симптомите.Како што може да се претпостави,траењето и јачината на моментната болка завистат од видот и тежината на артритисот.Процесот може да трае неколку дена во случај на помали проблеми со зглобовите кај здрави возрасни луѓе,а кај други може да трае со месеци или со години.Кај постарите луѓе со тешки ревматични дегенеративни болести,на пример,последиците можат да траат во текот на целиот живот.
Конвенционална медицина
Во случај на локализирана болка, вкочанетост и неподвижност, вообичаеното лекување во три фази се состои од лек за болки и воспаление, мирување за само излекување на ткивата и вежбање за да се врати подвижноста и силата. За да се намали болката и воспалението во полесните случаи на ревматичен артритис и остеоартритис, лекарот, веројатно ќе препише ацетилсалицилна киселина (на пр. аспирин) или некој некој друг нестеороиден лек против воспаление како ибупрофен. Кај напреднатите случаи, лекарот, можеби, ќе препорача кортикостероиди за да ги ублажи болките и вкочанетоста во зафатените зглобови. Во зависност од поединецот, резултатите се движат од привремено ублажување до долгорочно спречување на симптомите.На почетокот на овој век истражувачите открија дека одредени соединенија кои содржат злато и кои се даваат орално или со инјекција ги намалуваат болките кај некои болни, а кај други предизвикуваат мирување на болеста. Сепак, поради придружните дејства на лекувањето со злато, кои се движат од кожни егземи до нарушувања во крвта и бубрезите на овој начин на лекување треба да му се пристапи внимателно. Во случаите на артритични компликации предизвикани со повреда или со инфекција, специфичниот начин на лекување ќе зависи од повредата и сериозноста на болеста што е во заднината. Најважно е зафатеното место да се залекува пред да дојде до сериозни компликации. Лекувањето на инфективниот артритис, по правило, вклучува големи интравенски дози на антибиотици како и дренажа на вишокот течност од зглобовите. За да се намали мачнината од артритисот, може да се појави потреба од разни видови операции за повторно да се воспостави подвижност. Синовектомијата е отстранување на оштетеното сврзливо ткиво кое ја обложува празнината на зглобот и му овозможува на огранизмот повторно да создаде здраво ткиво на неговото место. Оваа операција најчесто се врши на коленото. Во случаите на тешко артритично оштетување на вратот или на стапалата, коските може да се отстранат или да се спојат по хируршки пат. Иако движењето по такви операции е ограничено, со тие операции се намалуваат големите болки и се спречува натамошното оштетување на нервите и крвните садови. Ако болката и воспалението поради артритис станат навистина неподносливи или артритичните зглобови престанат да функционират, решението, можеби, се состои во хируршки замени. Во денешно време зглобовите на колковите и рамената, како и на лактите, колената, прстите може да се заменат со вештачки зглобови направени од челик што не ‘рѓосува или од пластика.
Со оглед на тоа што е една од најмачните болести, важно е да се научи да се живее со болките на артритисот, па многу лекари препорачуваат обука за начините на поднесување на болка, вклучувајќи и когнитивна терапија. Таквите програми се насочени кон подобрување на емоционалната и психолошката благосостојба со учење на пациентите како да се олабават и да ги спроведуваат своите активности со реално темпо. Да се научи како да се совлада менталниот стрес и анксиозноста може да има клучна важност во соочувањето на телесните ограничувања што го следат хроничниот ревматичен артритис и остеоартритисот. Когнитивната терапија може да вклучи разни техники на планирање на распоред на активности, визуелизација, олабавување, разонода и творечко решавање на проблемот.
Алтернативни начини на лекување
Со оглед на тоа што медицинската наука не нашла едноствен лек за разните видови артритис,многу луѓе се свртуваат кон алтернативниот начин на лекување за да ги олеснат болките или инвалидноста.Иако има малку алтенативни постапки чија делотворност може да се докаже во контролирани услови,проучувањата покажуваат дека некои од тие методи може да одиграат вазна улога во лекувањето на артритичните заболувања.Медитацијата,самохипнозата,визуелизацијата и постапките на олабавување,на пример,може да имаат позитивно дејство при контролата на хроничните болки предизвикани од артритисот.Заболените од артритисот мора да бидат исклучително внимателни за начините на лекување за кое се тврди дека ќе ја излекуваат болеста.Тоа за кое се тврди дека дејствува кај едно лице под одредени околности,можеби,нема воопшто да дејствува кај друго лице. Некои заболени од артритис сметаат дека овие облици на лекување кога ги применува оспособен практичар ги намалуваат болките на ревматичниот артритис или остеоартритисот неколку недели или месеци. Во комбинација со други облици на лекување,масажата на мекото ткиво околу зглобовите зафатени со артритис или нежното допирање на лекар или некој друг практичар може да имаат смирувачко дејство на оние кои боледуваат од артритис.Освен што пациентот после тоа че е чувствува подобро,сочувствителното давање терапија со допир помага при ублазувањето на емоционалното дејствување или хроничната болест.Испитувањата навестуваат дека смирувањето на стресот и напнатоста има позитивно дејство на хормонската рамнотежа во организмот.
Хипократика
По дијагностичкиот преглед,проверка и испитувасе на соодветните конвенционални терапии,хиропрактичарот може да го поместува ‘рбетот и другите артритични зглобови за да ги ублажи болките и да ја воспостави нивната нормална функција.
Лекување со лековити билки
Меѓу различните лекови што ги препорачуваат треварите за намалување на болките се вбројува 5-милилитарската тинктура од два дела на кора од (Salix spp.) и по 1 дел цимифуга (Cimicifuga racemosa) и коприва (Urtica dionica) која се зема трипати на ден.За да ја намалите напнатоста на мускулите,втријте на болното место тинктура од лобелија (Lobelia inflata) и кора од црвена удика (Viburnum opulus).
Хомеопатија
За хроничниот остеоартритис и за певматскиот артритис се препишуваат конституциски лекови по консултациите со оспособен хомеопат.Во хомеопатските лекови за намалување на моментните болки и вкочанетоста на зглобовите може да се вбројат и Rhus Toxicodendron или Bryonia.
Хидротерапија
Пливањето или друг облик на телесни вежби во вода,по можност во загреан базен,им овозможува на заболените да ги движат зглобовите и да ги јакнат мускулите,водата помага да се држи телото и да се смалува гравитациското оптоварување.
Исхрана
Избегнувањето точно одредени видови храна може да ги сопре артритичните симптоми поврзани со алергиите,најчесто за житото,оревите,месните преработки,јајцата и млечните производи.Некои експерти за исхрана препорачуваат да се исклучи сирењето,компирот,доматите,модрите домати и пиперките.Се смета дека алкалоидите од овие билки го спречуваат создавањето колген од кој е изградена ‘рскавицата.Вегетеријанската исхрана со малку масти и белковини ги ублажува болките и воспалението на ревматичниот артритис.Се набедуваат позитивните резултати во лекувањето по отстранувањето на хидрогенизираните масти и незаситените билни масти од исхраната и со дополнување на исхраната со ленено масло,сардини и мрсни риби како извор на омега 3. Со витаминска терапија може да се намалат одредените артритични симптоми.Бета-каротинот (Витаминот А) врз клетките има дејство како антиоксиданс и ги неутрализира деструктивните молекули на слободните радикали.Се смета дека витамините Ц,Б6 и Е како и цинкот го засилуваат колагенот и обновувањето  на сврзливото ткиво. Некои терапевти препорачуваат цреши или темноцрвени бобинки за да се поттикне создавањето колаген што е важно за создавањето на ‘рскавицата.
Лекување дома
Топлењето и мирувањето се традиционални лекови за артритичната болка и краткорочно се делотворни за повеќето лица кои страдаат од оваа болест.Пациентите со прекумерна тежина би морале да ја намалат тежината,особено ако артритисот го зафати долниот дел на грбот и нозете. Ако артритисните болки настапат неочекувано,кон средството против болки,кое можете да го купите без лекарски рецепт,можете да го додадете и сувото греење со помош на електрично перниче или блажно грее во вид топла бања или термофор завиткан во крпа.Редовното вежбање е важно за да се одржи подвижноста на зблобовите.На луѓето со ослабени,многу изобличени прсти од ревматичен артритис им помага посебно обликуван прибор,направи,садови и кваки на вратите и фиоките.Луѓето кои страдаат од слабост во рацете и нозете може да употребуваат особено вградени помагала во бањата,а особено метални прачки на кадата и подигната тоалетна штица.
Тејлор Хокинс
Тејлор Хокинс (Taylor Hawkins, роден во  Форт Ворт, Тексас, САД - ) е тапанар во американската рок група Фу Фајтерс.
ЖС „Битола“
Железничката станица „Битола“ — железничка станица во Република Македонија, која се наоѓа во југоисточниот дел на Битола. Станицата се наоѓа на трасата на кракот D од паневропскиот коридор 10.
Историја
Железничката станица во Битола е градена кон крајот на XIX век како дел од линијата Битола-Солун, која требало да ги поврзе овие два најголеми градови во европскиот дел на Османлиското Царство. Во 1911 година со воз од Солун преку Воден, на железничката станица во Битола пристигнал султанот Мехмед V. Подоцна е изградена и линијата кон Прилеп и Велес. Линијата кон Солун е затворена за сообраќај во 1984 година.
Аргиронисос
Аргиронисос (грчки:Αργυρόνησος - „сребрен остров“) ― остров во Егејското Море, кој е во приватна сопственост. Островот се наоѓа помеѓу Канатадика на Евбеја и копното во близина на Ахилејо, Магнезија. Припаѓа под Општина Алмирос. Голем е 0,305 км2. Најистакнатото обележје на островот е светилникот изграден во 1899 година.
Герстенгрунд
Герстенгрунд (Gerstengrund) — општина во округот Вартбург, во Тирингија, Германија.
Стари Трг кај Лож
Стари Трг кај Лож (словенечки: Stari trg pri Ložu) — населба во Општина Лошка Долина во западна Словенија. Населбата е центар на општината Лошка Долина. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
Артур Рубинштајн
Артур Рубинштајн (Лоѓ, Полска, - Женева, ) — полско-американски пијанист од еврејско потекло, и еден од најголемите интерпретатори на класичната музика во XX век.
Кејт Винслет
Кејт Елизабет Винслет, ЗБИ (родена на 5 октомври 1975 г.), — англиска глумица.
Таа е примател на Оскар, Еми награда, четири Златни глобуси, Греми награда, БИФА награда и три БАФТА награди. Таа седум пати била номинирана за Оскар, и е една од ретките глумици добитник на три од големите четири американски награди (Оскар, Еми, Греми или Тони награда). Покрај тоа, таа трипати била добитник на наградата на здружението на филмски глумци и е добитник на почесна награда Сезар за исклучителни филмски достигнувања во 2012 година.
Винслет добила Оскар за најдобра глумица за нејзината улога во романтичната драма Читачот (2008) и Еми награда за изведбата во минисеријалот Милдред Пирс (2011). Најголем комерцијален успех по Титаник, таа постигнала со романтичната комедија Одмор (2006), анимираниот филм Збришан (2006), и првите два филма од серијалот Различна.
Винслет била назначена за Заповедник на Редот на Британската Империја (ЗБИ) во 2012 година за нејзините заслуги кон глумата. Таа добила ѕвезда на холивудската патека на славните на 17 март 2014 година.
Авлија (Мождивњак)
Авлија  — археолошко наоѓалиште во кривопаланечкото село Мождивњак. Претставува осамен наод од доцната антика. Јужно од селото, во нивата на Б. Цветановски е откриен питос што се наоѓа кај сопственикот на нивата.
Blue (Da Ba Dee)
Blue (Da Ba Dee) (или I'm Blue во некои други земји) е техно песна направена од италијанската група Eiffel 65. Blue (Da Ba Dee) ја има во албумот Europop од 1999 година. Оригиналната должина на песната е 3:29, а продолжената верзија 4:43.
Оваа песна е многу позната, освојувајки во 1999 година 1-во место во многу топ-листи на песни низ Европа и светот, меѓу кои Ирска, Обединетото Кралство, Шпанија, Франција, Шведска, Швајцарија, Нов Зеланд, Австралија и Германија. Исто така таа стигнала на 6-тото место од топ 100-те песни на списокот на САД. Во Обединетото Кралство таа станала една од 40-те најпродавани песни.
Оваа песна била номинирана за Греми награда за најдобра техно песна на Греми наградите во 2001 година.
Текст и инспирација
Оваа песна била напишана од пејачот на Eiffel 65, Џефри Џеј, свирачот на синтисајзер Маврицио Лобина, и продуцентот Масимо Габути.
Инспирацијата за песната дошла кога Маврицио Лобина го компонирал делот на песната која се исполнува со пијано. После ова, продуцентите сакале да направат техно песна со таа содржина. Џеј потоа почнал да работи на текстот на песната, додека Лабино го исмислил делот "da ba dee" на истата.
Џеј сакал да го напише текстот за некој човек и неговиот живот. Сината боја е главната тема на песната и таа е случајно избрана. Џеј сакал текстот на песната да биде безмислен.
Видео
Видеото на песната било режирано од страна на Џош Барисон, било издадено во 1999 година и содржело копјутерски анимации.
Ремикси
1. "Blue (Da Ba Dee)" (Blue Ice Pop радио преработка) — 3:39
2. "Blue (Da Ba Dee)" (DJ Ponte Ice Pop микс) — 6:26
3. "Blue (Da Ba Dee)" (Hannover ремикс) — 6:24
4. "Blue (Da Ba Dee)" (Dub микс) — 4:48
5. "Blue (Da Ba Dee)" (Ice Pop инструментален микс) — 6:27
6. "Blue (Da Ba Dee)" (Blue Paris ремикс) — 7:42
7. "Blue (Da Ba Dee)" (Blue Ice Pop радио преработка) — 3:39
8. "Blue (Da Ba Dee)" (DJ Ponte Ice Pop микс) — 6:26
Надворешни врски
Blue (Da Ba Dee) - Wikipedia, the free encyclopedia
683 п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4825 и 4826 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4067 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3077 и 3078 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 70.
Црква „Св. Петка“ - Калањево
Местоположба
Црквата се наоѓа високо на еден рид над селото Калањево.
Владиславово
Владиславово (Władysławowo, кашупски/поморски: Wiôlgô Wies, Großendorf) — град во Кашубија (во областа Померелија) на јужниот брег на Балтичкото Море, северна Полска. Во 2017 г. населението броело 10.009 жители.
Наречен е во чест на кралот Владислав IV Ваза ( 1632 - 1648) — основоположник на воената морнарица на Полска.
Преглед
Градот е седиште на истоимената општина во Пучки Округ на Поморското Војводство и претставува важен пристаништен град и мошне посетувано летувалиште. Во состав на градот се и делниците Цетњево и Почерњино, кои порано биле самостојни села.
Недалеку од Владиславово, во состав на неговата општина, се наоѓа селото Јастшембја Гура, што претставува најсеверното место во Полска.
Историја
Местото е населено во XII век како рибарска населба. Во 1634 г. кога инженерот Фридерик Геткант ја проектирал тврдината Владиславово сместена на Хелскиот Провлак, неколку километри источно од денешниот град.
Шаролт
Шаролт (Sarolt; * 950 –† после 997) била жена на Геза, унгарска кралица и мајка на првиот унгарски христијански крал, Вајк
Шаролта била ќерка на Ѓуле од Ердељ, и била порасната со православно образование и вера. Се омажила за унгарскиот принц Геза, синот на Такшоњ, кој го наследил својот татко на престолот нешто пред 972 година. Шаролт имала големо влијание на својот муж, а преку него и на државната управа. Католичките мисионери ја посматрале сомнително, веројатно поради нејзиното православно образование. . Хрониките ја обвинувале дека многу пиела и дека многу луѓе биле поради неа и убиени или таа самата ги убила.
По смртта на Гезе, 997, еден од подалечните роднини Копањ (Koppány) го истакнал своето право на унгарскиот престол и сакал да се ожени со Шаролт, почитувајќи ја унгарската древна традиција. Копањ набргу бил поразен и шарлотиниот син Вајк седнал на унгарскиот престол и станал прв крунисан владетел на Унгарците.
Шаролтино (šar-oldu) името на турски значи бела ласица. Таа исто така била викана Бела кнегиња од страна на своите словенски поданици.
NGC 1941
NGC 1941 — оддавна маглина во соѕвездието Златна Рипка, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1941 се споменува и како ESO 85-EN79.
Откривање
Објектот е откриен на 20 декември 1835 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 5 ч 23 м 7,8 с, а неговата деклинација, односно висината на лакот на тој агол, - 66° 22' 43".
Други поделби
Проучување на NGC 1941 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 444; додека во Каталогот на основни ѕвезди (GSC) е групиран под бројот 8890.
Културно единство
„Културно единство“ со поднаслов „Двонеделно јавно книжевно списание“ било книжевно списание објавувано во Солун помеѓу 1 октомври 1908 година и 1 март 1909 година.
По Младотурската револуција од јули 1908 година, некои од учесниците во периодичното издание „Книги за читање“ го создале списанието „Културно единство“. Првиот број бил објавен на 1 октомври 1908 година под редакција на Антон Страшимиров и Ѓорче Петров, а покрај нив биле напишани материјали и од Димитар Страшимиров, Илија Гологанов, Стефан Руневски, Стефан Петков, Страшимир Дочков, Стефан Балгаров, Иван Плачков и Димитар Нашев. Се печатело во солунската печатница на Коне Самарџиев-Карабелев.
Списанието се занимавало со историски и политички теми, објавувало образовни и културни написи, објавувало комедии и драмски приказни и многу повеќе. Се заложувало за културниот развој на Македонија под мотото „Македонија на Македонците“.
Списанието се бори против денационализацијата на Македонците.
Ѓорче Петров објавил статија за развојот на србизмот во Поречието и дал идеи за нејзино искоренување. Групата околу списанието била иницијатор за создавање на социо-културната организација „Матица“.
Секое издание содржело и уметнички материјали - претстави на Страшимиров, песни во проза на Римушка, песни на Христо Дерижан. Исто така, содржело библиографија на објавени книги за историја, финансии, политика, медицина.
Герстунген
Герстунген (Gerstungen) — општина во округот Вартбург, во Тирингија, Германија.
Марица Родригес
Сара Родригес (родена: Марица Родригес) (1 април 1975) е колумбиска актерка и модел. Позната е по многубројните улоги во теленовелите, особено оние на Телемундо, кои ѝ донеса голема слава на светско ниво. Во брак е со Џошуа Минц, продуцент во Телемундо, со кого имаат два близнаци, Јехуда и Акива. Во јануари 2018 година, објави дека се повлекува од глумата и воедно дека го менува своето име во Сара.
Добитник е на голем број награди за своите улоги. Има и своја колекција производи за убавина.
Првенство во фудбал на Италија
Италијанско првенство во фудбал — систем на фудбалски лиги кој се меѓусебно поврзани во асоцијација. Првенството се состои од 594 поделби и има 3332 екипи. Тука се натпреваруваат фудбалски клубови од Италија, и еден клуб од Сан Марино. Системот има хиерархиски формат со промоција и испаѓање во различни лиги во различни нивоа, и е оставена можност за искачување на врвот на системот, дури и за најмалиот клуб.
Структура
Највисоката лига во системот е Серија А, која е управувана од страна на Лега Серија А и е составена од 20 екипи. Следна е Серија Б, која е организирана од страна на Лега Серија Б. И двете од овие лиги покрие целата територија на Италија.
Третото ниво е Лега Про, порано позната како Серија Ц. Таа е воден од страна на Италија Лега Калчо Професионистико; има три групи (секоја по 18 клубови), кои обично се поделени врз основа на локацијата.
Алиса во земјата на чудата
„Алиса во Земјата на чудата“ (англиски: Alice's Adventures in Wonderland) — роман за деца од англискиот писател Луис Карол од 1865 година.
Првенство во фудбал на Италија
Структура
Четвртото ниво е Серија Д, лига со девет паралелни групи (во која клубовите се поделени по географска локација), кој е во организација на Dipartimento Interregionale на Lega Nazionale Dilettanti. Под овие се наоѓаат пет нивоа; четири од нив, Екеленца, Промоционе, Прима Категорија и Секонда категорија, се организирани од страна на регионалните одбори на Lega Nazionale Dilettanti; и последната, Терца категорија организирана од провинциски комисии.
Алиса во земјата на чудата
Содржина
Романот се состои од воведна песна, 12 глави и забелешка на писателот:
Првенство во фудбал на Италија
Структура
Сите клубови од Серија А, Серија Б и Лега Про се професионални.
Алиса во земјата на чудата
Содржина
На крајот од книгата се наоѓа забелешката на писателот (напишана на Божиќ, 1896 година) во која тој дава еден можен одговор на загатката што Шапкарот ѝ ја поставува на Алиса. Притоа, тој вели дека има две заеднички нешта што ги поврзува гавранот и масата за пишување: прво, масата е рапава од долгата употреба и гавранот има рапав глас; второ, не треба да се плашиме од перјата на гавранот и од перото за пишување.
Изданија на македонски јазик
Во 1965 година, романот „Алиса во Земјата на чудата“ бил објавен од издавачката куќа „Култура“, во рамките на библиотеката „Бамби“. Преводот од англиски јазик го извршил Богомил Ѓузел; ликовното уредување на книгата е дело на Димитар Кондовски, јазичната редакција ја направила Лидија Ежова, а коректурата Димитрие Димишковски. Книгата, со обем од 124 страници и со тврди корици, била испечатена во графичкиот завод „Гоце Делчев“ во Скопје.
Црвени браќа
Црвените браќа била анархистичка терористичка група која имала османистички погледи. Таа се појавила во 1908 година, дејствувајќи во Отоманското Царство и Бугарија, а прекинала со работа со почнувањето на Првата светска војна во 1914 година.
Аркус тангенс
Аркус тангенс – функција инверзна на тангенсната функција во ограничениот интервал [-π/2,π/2]. Се користи за одредување на големина на агол во овој опсег, када е позната вредноста на неговиот тангенс. Може да се дефинира со следната формула:
Формули
Формули кои се поврзани со аркус тангенс:
Преку формулата за половина агол се добива и:
Извод
Изводот на аркус тангенс е:
Претставување во форма на интеграл
Претставена во форма на интеграл аркус тангенс е:
Претставување во форма на бесконечна сума
Претставена во форма на бесконечна сума аркус тангенс е:
Кварк
Секој од шесте типа на кваркови може да има три различни „бои“. Кварковите сили се привлечни само во безбојни комбинации на три кваркови (бариони), парови „кварк-антикварк“ (мезони) и веројатно поголеми комбинации, како што е пентакваркот, кој исто така може да се најде во безбојни услови. Кварковите подлежат на трансформации со размена на W-бозони, а овие трансформации го детерминираат степенот и природата на распадот на хадроните од страна на слабите взаемни дејства.
! Кварк || Англ. име || Симбол || Спин || Полнеж || Барионски број || S || C || B || T || Маса (MeV)
Име
Името „кварк“ е преземено од книгата на Џејмс Џојс „Бдеењето на Финеган“ од страна на Американскиот физичар Мари Гел-Ман. Овој научник ја добил Нобеловата награда во 1969 година за неговата работа во класификацијата на елементарните честички.
„Горни“ и „долни“ кваркови
Горните и долните кваркови се најчестите и најлесните кваркови (т.е. со најмала маса) кои се составен дел на протоните и неутроните, а со тоа и на обичната материја. Фактот што слободниот неутрон се распаѓа:
како и тоа што јадрото се распаѓа со β распаѓање во процесите како:
доведува до сознанието дека тоа е резултат од еден поосновенкварков процес:
„Чуден“ кварк
Во 1947, за време на проучувањето на интеракциите меѓу космичките зраци, бил пронајден производ на протонската колизија со атомско јадро. Тој постоел многу подолго отколку што се очекувало: 10−10 секунди наместо очекуваните 10−23 секунди. Оваа честичка била именувана како ламбда честичка (λ0), а својството кое причинувало таа да опстојува толку долго било наречено „чудно“. Поради ова, еден од кварковите кои се составен дел на ламбда честичката е именуван како „чуден“ кварк. Ламбда честичката е барион кој се состои од три кварка: еден горен, еден долен и еден чуден кварк.
Пократкото животно време од 10−23 секунди било очекувано бидејќи ламбда како барион учествува во силни интеракции, а тоа обично доведува до многу мало животно време. Долгиот животен век на ламбда честичката помогнал во развивањето на нов закон за зачувување на енергијата наречен „зачувување на чудноста“ (conservation of strangeness). Присуството на чуден кварк во една честица е обележано со квантен број S=-1. Распаѓањето на честичката под дејство на силни или електромагнетни интеракции го зачувуваат квантниот број на strangeness. Процесот на распаѓање на ламбда мора да го наруши тоа правило, бидејќи не постои полесна честица која содржи чуден кварк - така што s-кваркот мора да биде трансформиран во друг кварк во процесот. Тоа може да се постигне само под дејство на слабите интеракции, што доведува до многу поголемо животно време. Процесот на распаѓање покажува дека strangeness не е конзервиран (зачуван):
ω-минус, барион составен од три чуден кварка, е класчен пример од потребата за својството наречено "боја" при опишувањето на честичките. Бидејќи кварковите се фермиони со спин од 1/2, тие мора да се покоруваат на Паулиевото начело на исклучување и не можат да постојат во идентични состојби. Значи, во честица со три чудни кварка, својството по кое тие се разликуваат мора да биде способно да има барем три различни вредности.
„Волшебен“ кварк
Во 1974 бил откриен мезон наречен J/Пси честица. Со маса од 3100 MeV, трипати поголема од таа на протонот, оваа честица била првиот пример на друг кварк наречен пармантен кварк. J/Пси се состои од кварков пар „волшебен-антиволшебен“.
Најлесниот мезон што содржи бил кварк е D мезонот. Тој дава интересни примери на распаѓање, бидејќи волшебниот кварк мора да биде трансформиран во чуден кварк од страна на слабите интеракции пред да се распадне.
Еден барион со волшебен кварк е наречен ламбда со симбол Λ+c. Тој се состои од udc и има маса од 2281 MeV/c².
Бокау
Бокау (Bockau) — општина во округот Рудни Планини, во Саксонија, Германија. Општината е позната по одгледување и истражување на билки. Ова се должи на неговото вековно одгледување на ангеликата, чии корени се користат за правење ликери. Бокау е исто така познат и под прекарот Wurzelbucke (Wurzel на германски е „корен“).
ЖС „Лознани“
Железничка станица Лознани — железничка станица во близина на селото Лознани. Станицата има еден железнички колосек и се наоѓа во непосредна близина на магистралниот пат Прилеп - Битола. Објектот на станицата е во лоша состојба. Низ железничката станица поминуваат регионалните домашни возови на линијата Велес - Битола.
NGC 6365A
Објектот бил предмет и на други истражувања, па освен како NGC 6365A се споменува и како UGC 10832, MCG 10-25-19, CGCG 300-20, KCPG 511A, Arp 30, VV 232.
Откривање
Објектот е откриен на 15 август 1884 година од страна на Луис Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 6365A е од видот SBc. Видливиот сјај со голо око изнесува 13,9 m, а оној во рамките на интервалот од минималната до максималната честота 14,6 m, додека површинскиот сјај изнесува 13,9 m/лм2. NGC 6365A има привидни димензии од 1,1' х 1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 17 ч 22 м 44 с, а неговата деклинација, односно висината на лакот на тој агол, +62° 9' 57". Положбениот агол на објектот е во износ од 137°.
Други поделби
Проучување на NGC 6365A е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 60174. Во рамките на атласот на длабокото небо, Уранометрија 2000.00, објектот припаѓа на групата означена со бројот 29; додека во Каталогот на основни ѕвезди (GSC) е групиран под бројот 4202. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1148.
Малоантилска игуана
Малоантилската игуана (Iguana delicatissima) е еден од двата вида на родот игуана. Ендемски е на Малите Антили и е во големо опаѓање поради уништувањето на животната средина, грабливците, ловот и мешањето со неговиот сестрински вид на зелена игуана.
Малоантилската игуана е распространета низ шумите, прашумите и крајбрежната вегетација на островите Ангвила, Свети Мартин, Антига, Гваделуп, Доминика и Мартиник. Таа е и одличен пливач и бега и нурнува во вода во случај на опасност. Забележан е случај кога останала под вода 28 минути.
Најочигледната разлика со зелената игуана е недостатокот на кружната плочка на образот под ушниот канал. Бојата се движи од од сива до зелена.